97/370/EY: Komission päätös, tehty 30 päivänä toukokuuta 1997, Ruotsissa käytettävien sianruhojen luokitusmenetelmien hyväksymisestä (Ainoastaan ruotsinkielinen teksti on todistusvoimainen)



Virallinen lehti nro L 157 , 14/06/1997 s. 0019 - 0020



KOMISSION PÄÄTÖS, tehty 30 päivänä toukokuuta 1997, Ruotsissa käytettävien sianruhojen luokitusmenetelmien hyväksymisestä (Ainoastaan ruotsinkielinen teksti on todistusvoimainen) (97/370/EY) EUROOPAN YHTEISÖJEN KOMISSIO, joka ottaa huomioon Euroopan yhteisön perustamissopimuksen, ottaa huomioon yhteisön sianruhojen luokitusasteikosta 13 päivänä marraskuuta 1984 annetun neuvoston asetuksen (ETY) N:o 3220/84 (1), sellaisena kuin se on viimeksi muutettuna asetuksella (EY) N:o 3513/93 (2), ja erityisesti sen 5 artiklan 2 kohdan, sekä katsoo, että asetuksen (ETY) N:o 3220/84 2 artiklan 3 kohdassa säädetään, että sianruhot luokitellaan arvioimalla vähärasvaisen lihan osuus sellaisten tilastollisesti testattujen arviointimenetelmien avulla, jotka perustuvat sianruhon yhden tai useamman anatomisen osan fyysiseen mittaukseen; luokitusmenetelmien hyväksyminen perustuu arvioinnin tilastolliseen enimmäisvirhepoikkeamaan; kyseinen poikkeama on määritelty yhteisön sianruhojen luokitusasteikon soveltamista koskevista yksityiskohtaisista säännöistä 24 päivänä lokakuuta 1985 annetun komission asetuksen (ETY) N:o 2967/85 (3), sellaisena kuin se on muutettuna asetuksella (EY) N:o 3127/94 (4), 3 artiklassa, Ruotsin hallitus on pyytänyt komissiota hyväksymään kaksi sianruhojen luokitusmenetelmää alueellaan ja toimittanut asetuksen (ETY) N:o 2967/85 3 artiklassa edellytetyt yksityiskohtaiset tiedot; pyynnön seurauksena suoritettu tutkimus on osoittanut, että kyseiset luokitusmenetelmät täyttävät hyväksymisedellytykset, luokitusmenetelmien muuttaminen sallitaan ainoastaan saadun kokemuksen perusteella tehdyllä uudella komission päätöksellä, ja tässä päätöksessä säädetyt toimenpiteet ovat sianlihan hallintokomitean lausunnon mukaiset, ON TEHNYT TÄMÄN PÄÄTÖKSEN: 1 artikla Hyväksytään seuraavien sianruhojen luokitusmenetelmien käyttö Ruotsissa asetuksen (ETY) N:o 3220/84 mukaisesti: - `introskooppinen/optinen silavakiikari` -menetelmä ja siihen liittyvät arviointimenettelyt, joista on yksityiskohtaiset tiedot liitteen 1 osassa, - `Hennessy GP (HGP II)` -mittari ja siihen liittyvät arviointimenettelyt, joista on yksityiskohtaiset tiedot liitteen 2 osassa. 2 artikla Laitteiden tai arviointimenetelmien muutoksia ei hyväksytä. 3 artikla Tämä päätös on osoitettu Ruotsin kuningaskunnalle. Tehty Brysselissä 30 päivänä toukokuuta 1997. Komission puolesta Franz FISCHLER Komission jäsen (1) EYVL N:o L 301, 20.11.1984, s. 1 (2) EYVL N:o L 320, 22.12.1993, s. 5 (3) EYVL N:o L 285, 25.10.1985, s. 39 (4) EYVL N:o L 330, 21.12.1994, s. 43 LIITE OSA 1 Introskooppinen/optinen silavakiikari 1. Sianruhojen luokitus suoritetaan `introskooppisen/optisen silavakiikarin` avulla. 2. Silavakiikarissa on oltava kuusikulmainen anturi, jonka leveys on enintään 12 millimetriä (ja 19 millimetriä anturin päässä olevan terän kohdalla), joka sisältää tähtäimen ja valolähteen sekä millimetreittäin tarkennettavan liukuvan kuoren; anturin toimintaetäisyyden on oltava 3-45 millimetriä. 3. Vähärasvaisen lihan osuus ruhosta lasketaan seuraavan kaavan mukaan: ^y = 70,200-0,733 xi jolloin ^y = vähärasvaisen lihan arvioitu prosenttiosuus ruhossa x1 = kylkisilavan paksuus (kamara mukaan lukien) millimetreinä mitattuna 8 cm:n päässä selän keskiviivasta välittömästi viimeisen kylkiluun takana. Tätä kaavaa sovelletaan 50-120 kilogramman painoisiin ruhoihin. OSA 2 Hennessy GP (HGP II) 1. Sianruhojen luokitus suoritetaan `Hennessa GP (HGP II)` -mittarilla. 2. Mittarissa on oltava anturi, joka on halkaisijaltaan 5,95 millimetriä (ja 6,3 millimetriä anturin päässä olevan terän kohdalla) ja sisältää valodiodin (tyyppiä LYU 260-EO oleva Siemens LED sekä tyyppiä 58 MR oleva valoanturi); anturin toimintaetäisyyden on oltava 0-120 millimetriä. Mittaustulokset muutetaan arvioiduksi vähärasvaisen lihan osuudeksi joko itse HGP II -mittarin tai siihen liitetyn tietokoneen avulla. 3. Vähärasvaisen lihan osuus ruhosta lasketaan seuraavan kaavan mukaan: ^y = 59,090-0,500 x1-0,353 x2+0,193 x3 jolloin ^y = vähärasvaisen lihan arvioitu prosenttiosuus ruhossa x1 = kylkisilavan paksuus (kamara mukaan lukien) millimetreinä mitattuna 8 cm:n päästä selän keskiviivasta välittömästi viimeisen kylkiluun takana x2 = kylkisilavan paksuus (kamara mukaan lukien) millimetreinä mitattuna 6 cm:n päästä selän keskiviivasta kolmannen ja neljännen takimmaisen kylkiluun välistä x3 = kyljyslihaksen paksuus (M. longissimus dorsi) millimetreinä mitattuna samanaikaisesti ja samasta kohdasta kuin x2 Tätä kaavaa sovelletaan 50-120 kilogramman painoisiin ruhoihin.